BHAGEVONT JOAO BATISTACHI FIRGOZ

BHAGEVONT JUANV BAUTISTACHEA NOVENACHO TISRO DIS 16TH JUNE 2022

Gayonank Suchna:

Proves - Sogllim ami ektthai zaum-ia A - 26

D.T.V. - Mal vordanacho C - 23

Krist-Prosad - Dulob Jezu, mogall udhar D- 8

Xevott - Hmyno de Soa Joao Bautista

Vachpam ( Is 26: 1-6; Mt 7:21,24-27)

Vixoi: Bhag,Juanv Batistache baxen ganv-ghora thaun pois asloleank odik mogan vengoun Jezucho Pattlav korum-ia

Mandavoll korpi:Furtavaddo, kholbhat(St.Domnic), Alto Savlem(St.teresa of child Jesus)

SURVATECHIM UTRAM

Mogall ixttamno, aiz St. Juanv Baptistachea novenancho tisro dis. Aicho vixoi zaun asa “Bhag Juanv Baptistache bhaxen ganv- ghora thaun pois asloleank odik vengoun Jezucho pattlav korum-ia”. Juanv Baptistan zaitea zannak bautismacho sacrament dilo. Aplem ghor soddun to zaitea suatancher goribam ani dublleam borobor vaur kortalo. Tankam Jezu vixim xikovn diun, patok soddunk ani eka meka thaim mogan jieunk to tankam xikoitalo. Amchea jivitant peleacho usko korpak bhor ghorjechem. Aplea ghorcheanchi seva ani mog korunk sopem pun ghorabhair ravtoleam thaim mogan vegounk zaitem avgodd. Pois ravtoleam thaim, dubleam, onatt aslolim ani her bhavam bhoinnak Jezucho mog ani xanti diun Jezuche xis ani pattlavdar koxe, bhag. Juanv Baptistache mozotin ani preronan ami cholunk kosloch bhed bhav asa to pois korunk dusreank nomuno zaunk amkam boll ani kurpa hea misant magum-ia.

BHAVARTHEANCHIM MAGNNEM

1. Amche Povitr Sobhechea fuddareamnim aplea jivitache dekintlean Jezuchea mogacho rupkar zaun dusreank vengounk ami gorib, dublleanchi seva korunk Bapacho adar magum-ia.

2. Amcho des karbar choloitoleamnim soglleam moxank ek sarkim koxim manun gheunk, kosloch vellochar korinastanm aPle porjek boreponn haddunk, Bapa lagim magum-ia.

3. Amchea kuttmbamni ani somudainim Peleacho usko mhotvacho mhunn vollkhun, ganv ghora thaun pois aslolim amchim bhavam bhoinam amchea gharanim jim ravunk asat vo jim konn kam kortat tancho sovem mog moipas dakhounk tankam Bapacho adhar magum-ia.

4. Aizchem noven somorombhtolea St. Dominic Somudai (Furtadd vaddo ani kholbhat) ani St. Thereza of Child Jesus Somudai (Alto Savlem) hanchea bhavam-bhoinimnim Bhag.Juanv Baptistacher nodor marunk aplem jivit uskean bhorlolem zaunk Jezucho Pattlav korunk Bapacho adhar tankam magum-ia.

5. Ogeaponnim amchi ani kui magnnim Bapak ubarum-ia.

DHINVASNECHEM MAGNNEM

Jezu amchem jivit, dadosponn ani alaxiro, ani hoch jivo Jezu amchea kallzant aila, taka dinvas ani vakannim divu-ia. Bhg. Juanv Baptistache bhaxen ganv-ghora thaun pois asloleank odik mogan vengoun ani Jezucho pattlav korunk aiz sevadhorm amkam ulo marta. Jezu amkam tachea massa rogta vorvim boll zata ani tacho lagxilo patlav korunk appovnnem dita, konn nasloleank – alixiro, eksureank – buzvonn, pois asloleank – mogachi veng ani borea vavrant – dadosponn sodunk uskaita, tor hea tachea sodexa katir argam divu-ia ani Juanv Baptista baxen khaltikaen Jezucho patlav korunk gottai maguia